
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ-5169/1247/Α0019 (1) 

Αρμοδιότητες Τελωνειακών Αρχών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 


α) Τις διατάξεις της παρ. 5 του άρθρου 1 του Ν. 1165/18 «περί Τε¬ 
λωνειακού Κώδικος», όπως τροποποιήθηκε και ισχύει. 

β) Την αριθ. Υ.1660/1007556/116/0006Α/23.1.92 κοινή από¬ 
φαση του Πρωθυπουργού και του Υπουργού Οικονομικών «περί ανάθε¬ 
σης αρμοδιοτήτων στον Υφυπουργό Οικονομικών», αποφασίζουμε: 

Αρθρο μόνο 

Το εδάφιο α' της παρ. 3 του άρθρου 6 της Τ.636/5020/89 απόφα¬ 
σης αντικαθίσταται ως εξής: 

«α. Οι Διευθύνσεις Τελωνείων Αττικής και Θεσσαλονίκης.» 


Η απόφαση αυτή να δημοσιευτεί στην Εφημερίδα της Κυβερνήσεως. 
Αθήνα, 24 Ιουλίου 1992 

Ο ΥΦΥΠΟΥΡΓΟΣ 

ΚΩΝ. ΠΑΤΡΑΚΟΙ 
-+- 

Αριθ. Τ.5209/84/0019Γ (2) 

Μεταφορά του Νομού Λευκάδας από την Τελωνειακή Περιφέρεια της 
Πάτρας στην Τελωνειακή Περιφέρεια της Κέρκυρας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 5 του Ν. 718/77 «περί Εκτελωνιστών» (ΦΕΚ 304/Α/ 
10.10.77). 

2. Την αριθ. Υ. 1660/1007556/116/0006Α/23.1.1992 κοινή 
απόφαση του Πρωθυπουργού και του Υπουργού Οικονομικών περί ανά¬ 
θεσης αρμοδιοτήτων Υπουργού Οικονομικών στον Υφυπουργό Οικονο¬ 
μικών. 

3. Τα αριθ. ΤΕ 1377/14.10.87 και ΤΕ 235/19.2.1992 έγγραφα 
του Τελωνείου Λευκάδας. 

4. Το αριθ. 1596/30.8.90 έγγραφο του Συλλόγου Εκτ ελωνιστών 
Πάτρας. 

5. Την από 26.6.1992 επιστολή εκτελωνιστών της περιοχής Κέρκυ¬ 
ρας, αποφασίζουμε: 

Αρθρο μόνο 

«Ο Νομός Λευκάδας μεταφέρεται από την Τελωνειακή Περιφέρεια 
της Πάτρας, όπως αυτή ορίζεται στο άρθρο 5 παράγραφος 1γ του Ν . 
718/77 στην Τελωνειακή Περιφέρεια της Κέρκυρας, όπως αυτή ορίζε¬ 
ται στην παράγραφο 1θ του ίδιου άρθρου.» 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 23 Ιουλίου 1992 

Ο ΥΦΥΠΟΥΡΓΟΣ 

ΚΩΝ. ΓΙΑΤΡΑΚΟΣ 

- 4 »- 

Αριθ. Α4/4112 !3) 

Αναγνώριση επαγγελματικών τίτλων για την άσκηση Επαγγελμάτων 
Υγείας και Πρόνοιας σύμφωνα με την Οδηγία 89/48/ΕΟΚ του 
Συμβουλίου των Ευρωπαϊκών Κοινοτήτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη τις διατάξεις: 

α) Του άρθρου 4 παρ. 5 του Ν. 1579/85 (ΦΕΚ 217/Α'/851 «Ρυθ¬ 
μίσεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις». 

β) Του άρθρου 1 παρ, 1 και 3 του Ν. 1338/83 «Εφαρμογή του Κοι¬ 
νοτικού Δικαίου» (ΦΕΚ 34/Α'/83), όπως τροποποιήθηκε μ; το ά.'-■ "..·· 

ί' ! ί' 


• 1440/84 «Συμμετοχή της Ελλάδος στο Κεφάλαιο, στα αποθε¬ 

ωτικά κα: στις προβλέψεις της Ευρωπαϊκής Τράπεζας Επενδύσεων, 
στο Κεφάλαιο της Ευρωπαϊκής Κοινότητας Άνθρακος Χάλυβος και του 
νανισμού Εφοδιασμού ΕΙΙΚΑΤΟΜ» (ΦΕΚ 70/Α'/84). 

■■■) Την αριθ. Υ.1687/92 κοινή απόφαση του Πρωθυπουργού και του 
Υπουργού Εθνικής Οικονομίας «περί καθορισμού αρμοδιοτήτων των 
Υφυπουργών Εθνικής Οικονομίας», όπως συμπληρώθηκε με την αριθ. 
Υ. 1723/92 απόφαση του Πρωθυπουργού και του Υπουργού Εθνικής 
Οικονομίας (ΦΕΚ 104/Β·). (ΦΕΚ 215/Β·). 

Άρθρο 1 
Σκοπός. 

Σκοπός της εκδόσεως της παρούσης είναι η αναγνώριση επαγγελμα¬ 
τικών τίτλων για την άσκηση των Επαγγελμάτων Υγείας και Πρό¬ 
νοιας. σύμφωνα με την Οδηγία 89/48/ΕΟΚ του Συμβουλίου των Ευ¬ 
ρωπαϊκών Κοινοτήτων «σχετικά με ένα γενικό σύστημα αναγνώρισης 
των διπλωμάτων Τριτοβάθμιας Εκπαίδευσης που πιστοποιούν επαγ¬ 
γελματική εκπαίδευση ελάχιστης διάρκειας τριών ετών», που δημοσιεύ- 
θηκε στην Επίσηα,η Εφημερίδα των Ευρωπαϊκών Κοινοτήτων (Ε.Κ.) (Ε 
19/1989. σελίς 16). 

ΚΕΦΑΛΑΙΟ Α' 

Άρθρο 2 
Ορισμοί. 

Για τους σκοπούς του παρόντος: 

1. Επαγγέλματα Υγείας. Πρόνοιας νοούνται τα επαγγέλματα: Αι¬ 
σθητικού, Φυσικοθεραπευτού, Εργοθεραπευτού, Οπτικού, Οδοντοτεχνί- 
του. Ψυχολόγου, Κοινωνικού Λειτουργού. Βρεφονηπιοκόμου, Επόπτου 
Υγείας και Φυσικού Νοσοκομείων. 

2. Δίπλωμα: Δίπλωμα νοείται η άδεια ασκήσεως επαγγέλματος ή 
οποιοδήποτε δίπλωμα, πιστοποιητικό ή άλλος τίτλος ή οποιοδήποτε σύ¬ 
νολο τέτοιων διπλωαάτων ή πιστοποιητικών ή άλλων τίτλων, από τα 
οποία προκύπτει ότι ο κάτοχός τους διαθέτει τα απαραίτητα επαγγλμα- 
τ.κά προσόντα, για να ασκήσει ένα εκ των αναφερομένων στην παρ. 1 
του παρόντος άρθρου επαγγελμάτων σε Κράτος-Μέλος των Ε.Κ., αρ¬ 
μοδία αρχή του οποίου το χορήγησε. 

Το δίπλωμα αυτό προϋποθέτει ότι: 

α) Έχει χορηγηθεί από αρμοδία αρχή κράτους-μέλους. 

β) Ο Κάτοχός του παρακολούθησε με επιτυχία κύκλο σπουδών μετά 
την δευτεροβάθμια εκπαίδευση, διάρκειας τουλάχιστον τριών ετών ή 
ισοδύναμης διάρκειας με ελαστική παρακολούθηση, σε Πανεπιστήμιο ή 
ανώτατο εκπαιδευτικό ίδρυμα ή άλλο ίδρυμα του αυτού εκπαιδευτικού 
επιπέδου και ότι ολοκλήρωσε την επαγγελματική εκπαίδευση που ενδε¬ 
χομένως απαιτείται κατά περίπτωση επιπλέον του κύκλου σπουδών 
μετά τη δευτεροβάθμια εκπαίδευση, και 

γ) Η εκπαίδευση έχει πραγματοποιηθεί κατά το μεγαλύτερο μέρος σε 
κράτος-μέλος ή ο κάτοχος του διπλώματος έχει τριετή επαγγελματική 
πείρα που βεβαιώνεται από το κράτος-μέλος, το οποίο έχει αναγνωρίσει 
ένα εςωκοινοτικό πιστοποιητικό ή άλλο τίτλο. 

Εξομοιώνεται προς το ανωτέρω δίπλωμα οποιοδήποτε δίπλωμα, πι¬ 
στοποιητικό ή άλλος τίτλος κράτους-μέλους εφόσον πιστοποιεί εκπαί¬ 
δευση που έχει πραγματοποιηθεί εντός της Κοινότητας, και που ανα¬ 
γνωρίζεται από αρμόδια αρχή του εν λόγω κράτους-μέλους ως ισοτίμου 
επιπέδου και εφόσον παρέχει τα ίδια δικαιώματα πρόσβασης ή άσκησης 
ενός νομοθετικά κατοχυρωμένου επαγγέλματος από αυτά που αναφέρο- 
νται στην παρ. 1 του παρόντος άρθρου. 

3. Επαγγελματική πείρα νοείται η νόμιμη και πραγματική άσκηση 
ενός εκ των επαγγελμάτων της παρ. 1 του παρόντος άρθρου σε ένα κρά- 
τος-μέλος των Ε.Κ. 

4. Πρακτική άσκηση προσαρμογής νοείται η άσκηση ενός εκ των 
επαγγελμάτων της παρ. 1 του παρόντος άρθρου που πραγματοποιείται 
στην Ελλάδα υπό την ευθύνη αναγνωρισμένου επαγγελματία και συνο¬ 
δεύεται κατά περίπτωση από συμπληρωματική εκπαίδευση. Η πρα¬ 
κτική άσκηση υπόκειται σε αξιολόγηση. 

5. Δοκιμασία επάρκειας νοείται ο έλεγχος που αφορά αποκλειστικά 
τις επαγγελματικές γνώσεις του αιτούντος. προκειμένου να εκτιμηθεί η 
ικανότητά του να ασκήσει ένα από τα επαγγέλματα της παρ. 1 του πα¬ 
ρόντος άρθρου στην Ελλάδα, συνεκτιμωμένου και του γεγονότος ότι ο 
αϊτών δικαιούται να ασκεί στο κράτος-μέλος καταγωγής ή προέλευσής 
του το ανωτέρω επάγγελμα. 

Γ ια τη διενέργεια της δοκιμασίας επάρκειας το Συμβούλιο Αναγνω- 


ρίσεως Επαγγελματικών Προσόντων του άρθρου 8 της παρούσας (Συμ¬ 
βούλιο), με βάση τη σύγκριση της εκπαίδευσης του αιτούντος με την εκ¬ 
παίδευση που απαιτείται στην Ελλάδα, καταρτίζει κατάλογο των το¬ 
μέων γνώσεων που δεν καλύπτονται από το δίπλωμα ή τον τίτλο που 
επικαλείται ο αϊτών. Από τους τομείς αυτούς επιλέγονται για τη δοκι¬ 
μασία εκείνοι, των οποίων η γνώση αποτελεί βασική προϋπόθεση για 
την άσκηση του επαγγέλματος στην Ελλάδα. 

Η δοκιμασία αυτή μπορεί να καλύπτει και τη γνώση των κανόνων δε¬ 
οντολογίας που ισχύουν στην Ελλάδα για το επάγγελμα. 

Άρθρο 3 

(Άρθρο 2 της Οδηγίας 89/48) 

Πεδίο εφαρμογής. 

Η παρούσα υπουργική απόφαση εφαρμόζεται στους Έλληνες και 
στους υπηκόους των λοιπών κρατών-μελών των Ε.Κ., οι οποίοι ζητούν 
να ασκήσουν ως ελεύθεροι επαγγελματίες ή μισθωτοί νομοθετικά κατο¬ 
χυρωμένο επάγγελμα στην Ελλάδα, εφόσον δεν έχουν αποκτήσει το δί¬ 
πλωμα της παραγράφου 1 του άρθρου 2 στην Ελλάδα και δεν έχουν 
ασκήσει ήδη το επάγγελμα αυτό στην Ελλάδα. 

Άρθρο 4 

(Άρθρο 3 της Οδηγίας 89/48) 

Άσκηση επαγγέλματος στην Ελλάδα. 

Εάν η άσκηση στην Ελλάδα ενός εκτός των επαγγελμάτων του άρ¬ 
θρου 2 παρ. 1 προϋποθέτει την κατοχή διπλώματος του άρθρου 2 το 
Συμβούλιο δεν δύναται να αρνείται την άσκησή του υπό τους ίδιους 
όρους με τους ημεδαπούς εφόσον ο αϊτών: 

α) Κατέχει δίπλωμα του άρθρου 2 που έχει ληφθεί σε άλλο κράτος- 
μέλος, που χορηγήθηκε από αρμόδια αρχή του κράτους-μέλους αυτού 
και πιστοποιεί ότι ο κάτοχός του παρακολούθησε με επιτυχία κύκλο 
σπουδών μετά τη δευτεροβάθμια εκπαίδευση, διάρκειας τουλάχιστον 
τριών (3) ετών, ή 

β) Κατέχει άδεια άσκησης επαγγέλματος που έχει χορηγηθεί από 
αρμόδια αρχή του κράτους-μέλους εφόσον αναγνωρίζεται ως ισοτίμου 
επιπέδου προς τίτλο ή δίπλωμα, υπό τον όρο ότι η αναγνώριση αυτή έχει 
κοινοποιηθεί στο Συμβούλιο και στην Επιτροπή Ε.Κ. 

Το Συμβούλιο κοινοποιεί στην Επιτροπή Ε.Κ. και τα άλλα κράτη- 
μέλη τους τίτλους που αναγνωρίζονται στην Ελλάδα ως ισοτίμου επιπέ¬ 
δου προς τους τίτλους της παρ. 1 του άρθρου 2 της παρούσης. 

Άρθρο 5 

(Άρθρο 4 της Οδηγίας 89/48) 

Επαγγελματική πείρα - πρακτική άσκηση προσαρμογής - 
Δοκιμασία επάρκειας 

1. Οι διατάξεις του άρθρου 4 δεν θίγουν την ευχέρεια του Συμβουλίου 
να ζητά από τον αιτούντα: 

α) Να αποδεικνύει ότι διαθέτει επαγγελματική πείρα, όταν η διάρκεια 
της εκπαίδευσης την οποία επικαλείται σύμφωνα με το άρθρο 4 είναι 
κατά ένα τουλάχιστον έτος μικρότερη από αυτήν που απαιτείται στην 
Ελλάδα. Στην περίπτωση αυτή, η διάρκεια της ζητούμενης επαγγελμα¬ 
τικής πείρας: 

αα) Δεν μπορεί να υπερβαίνει το διπλάσιο της ελλείπουσας περιόδου 
εκπαίδευσης, εφόσον η ελλείπουσα περίοδος αφορά τον κύκλο σπουδών 
τριτοβάθμιας εκπαίδευσης ή κύκλο σπουδών τριτοβάθμιας εκπαίδευσης 
και περίοδο επαγγελματικής εκπ/σης που πραγματοποιείται υπό την 
καθοδήγηση και την ευθύνη αναγνωρισμένου επαγγελματία και ολο¬ 
κληρώνεται με εξετάσεις. 

αβ) Δεν μπορεί να υπερβαίνει την ελλείπουσα περίοδο εκπαίδευσης, 
εφόσον η εκπαίδευση συνίσταται σε περίοδο άσκησης του επαγγέλματος 
που διεξάγεται με την αρωγή αναγνωρισμένου επαγγελματία. 

αγ) Σε κάθε περίπτωση η διάρκεια της ζητούμενης επαγγελματικής 
πείρας δεν μπορεί να υπερβαίνει τα τέσσερα (4) έτη. 

β) Να πραγματοποιήσει στην Ελλάδα πρακτική άσκηση προσαρμο¬ 
γής. επί τρία (3) έτη κατ’ ανώτατο όριο, ή να υποβληθεί σε δοκιμασία 
επάρκειας: 

αα) Όταν η εκπαίδευση την οποία έχει λάβει, σύμφωνα με το άρθρο 
4. αφορά τομείς γνώσεων ουσιωδώς διαφορετικούς από εκείνους που 
καλύπτονται από το δίπλωμα που απαιτείται από την Ελληνική νομοθε¬ 
σία. ή 

ββ) Όταν το επάγγελμα υγείας και πρόνοιας στην Ελλάδα περιλαμ¬ 
βάνει μία ή περισσότερες νομοθετικά κατοχυρωμένες επαγγελματικές 

δραστηριότητες οι οποίες δεν οφίστανται στο επάγγελμα που ασκεί ο αϊ¬ 
τών στο κράτος-μέλος καταγωγής ή προέλευσης είτε το επάγγελμα 
αυτό είναι κατοχυρωμένο είτε όχι. 

Για την εφαρμογή της διατάξεως αυτής οι ελλείπουσες επαγγελματι¬ 
κές δραστηριότητες ασκούνται στην Ελλάδα μετά από ειδική εκπαί¬ 
δευση που αφορά τομείς γνώσεων ουσιωδώς διαφορετικούς από εκεί¬ 
νους που καλύπτονται από το δίπλωμα ή τους τίτλους που προσκομίζει ο 
αϊτών. 

2. Οι διατάξεις των περιπτώσεων α' και β' της παρ. 1 δεν εφαρμόζο¬ 
νται σωρευτικά. 

3. Η επιλογή μεταξύ πρακτικής άσκησης και δοκιμασίας επάρκειας 
εφόσον μία εκ των δύο κριθεί απαραίτητη από το Συμβούλιο ανήκει στον 
αιτούντα. 

Άρθρο 6 

(Άρθρο 6 της Οδηγίας 89/48) 

Αποδεικτικά Στοιχεία. 

1. Εφόσον για την άσκηση των επαγγελμάτων υγείας του άρθρου 2 
παρ. 1 απαιτείται η προσκόμιση πιστοποιητικού ποινικού μητρώου ή πι¬ 
στοποιητικού που αναστέλλει ή απαγορεύει την άκσησή τους σε περί¬ 
πτωση σοβαρού επαγγελματικού παραπτώματος ή ποινικού αδικήμα¬ 
τος, αποτελούν επαρκή απόδειξη τα οικεία πιστοποιητικά τα οποία προ¬ 
σκομίζουν οι Έλληνες και οι υπήκοοι των λοιπών κρατών - μελών που 
επιθυμούν να ασκήσουν το επάγγελμα αυτό στην Ελλάδα σύμφωνα με 
το άρθρο 2 του Π.Δ. 530/1991 (ΦΕΚ 205 Α). 

2. α. Εφόσον για την άσκηση νομοθετικού κατοχυρωμένου επαγγέλ¬ 
ματος απαιτείται η προσκόμιση πιστοποιητικού σωματικής ή και ψυχι¬ 
κής υγείας, αποτελεί επαρκή απόδειξη το προσκομιζόμενο έγγραφο που 
απαιτείται για τον σκοπό αυτό στο κράτος μέλος καταγωγής ή προέλευ¬ 
σης. 

β. Εφόσον το ανωτέρω πιστοποιητικό δεν προβλέπεται από τη νομο¬ 
θεσία του κράτους - μέλους καταγωγής ή προέλευσης, αποτελεί επαρκή 
απόδειξη η προσκομιζόμενη βεβαίωση που χορηγείται από την αρμόδια 
αρχή του κράτους-μέλους αυτού, η οποία αντιστοιχεί στο πιστοποιητικό 
σωματικής ή και ψυχικής υγείας. 

. 3. Τα έγγραφα των παραγράφων 1 και 2 δεν δύνανται κατά την υπο¬ 
βολή τους να είναι παλαιάτερα των τριών μηνών. 

Άρθρο 7 

(Άρθρο 7 της Οδηγίας 89/48) 

Δικαίωμα χρήσεως τίτλων 

1. Σε όσους ασκούν κατά τους όρους της παρούσας τα επαγγέλματα 
υγείας του άρθρου 2παρ. 1 στην Ελλάδα, το Συμβούλιο αναγνωρίζει: 

α. Το δικαίωμα να φέρουν τον επαγγελματικό τίτλο που αντιστοιχεί 
στο επάγγελμα αυτό. 

β. Το δικαίωμα να χρησιμοποιούν το νόμιμο ακαδημαϊκό τίτλο τον 
οποίο απέκτησαν στο κράτος-μέλος καταγωγής ή προέλευσης. Ο τίτλος 
αυτός πρέπει να συνοδεύεται από το όνομα και τον τόπο του εκπαιδευτι¬ 
κού ιδρύματος που τον έχει χορηγήσει. 

2. Εάν το επάγγελμα κατοχυρώνεται στη χώρα προέλευσης λόγω 
της ιδιότητας του αιτούντος ως μέλους επαγγελματικής οργανώσεως, 
σύμφωνα με τα οριζόμενα στο άρθρο 2 παρ. 2 της παρούσας, το Συμ¬ 
βούλιο αναγνωρίζει στους Έλληνες υπηκόους και στους υπηκοόους των 
άλλων κρατών-μελών, που αποδεικνύουν ότι είναι μέλη τέτοιας οργα¬ 
νώσεως, το δικαίωμα να φέρουν τον επαγγελματικά τίτλο, που απονέμει 
η οργάνωση, εφόσον αυτοί δικαιούνται να ασκούν το επάγγελμα κατά 
τους όρους της παρούσας. 

ΚΕΦΑΛΑΙΟ Β' 

ΟΡΓΑΝΑ ΚΑΙ ΔΙΑΔΙΚΑΣΙΑ 
Άρθρο 8 

(Άρθρο 9 παρ. 1 της Οδηγίας 89/48) 

Όργανα. 

1. Η αναγνώριση της δυνατότητας ασκήσεως στην Ελλάδα ενός από 
τα επαγγέλματα που αναφέρονται στην παρ. 1 του άρθρου 2 της παρού¬ 
σας γίνεται με ειδικώς αιτιολογημένη απόφαση του Συμβουλίου Ανα- 
γ"νωρισεως Επαγγελματικών Προσόντων. 

2. Το Συμβούλιο αποτελούν: 

α. Ο Γενικός Δ/ντής Υγείας ή Πρόνοιας του Υπουργείου Υγείας, 


Πρόνοιας και Κοινωνικών Ασφαλίσεων, ως Προέδρος. 

β. Ένας καθηγητής ΤΕΙ του αντίστοιχου επαγγέλματος, οριζόμενο-: 
από τον Υπουργό Υγείας, Πρόνοιας και Κοιν. Ασφαλίσεων. 

γ. Ο Διευθυντής της αρμόδιας Διεύθυνσης του επαγγέλματος που 
κρίνεται εκάστοτε του Υπουργείου Υγείας, Πρόνοιας και Κοιν. Ασφαλί¬ 
σεων. 

δ. Ένας υπάλληλος ή νομικός συνεργάτης του Υπουργείου Εθνικής 
Οικονομίας με ειδικές γνώσεις ή εμπειρία του δικαίου των Ε.Κ. οριζό¬ 
μενος με τον αναπληρωτή του από τον Υπουργό Εθνικής Οικονομίας. 

ε. Ένας πτυχιούχος εκπρόσωπος της οικείας επαγγελματικής οργα¬ 
νώσεως, κάτοχος άδειας άσκησης του επαγγέλματος αυτού οριζόμενος 
από τον Υπουργό Υγείας, Πρόνοιας και. Κοινωνικών Ασφαλίσεων. 

3. Το Συμβούλιο συγκροτείται με απόφαση του Υπουργού Υγείας. 
Πρόνοιας και Κοιν. Ασφαλίσεων. 

4. Η θητεία των μελών του Συμβουλίου είναι διετής. 

5. Το Συμβούλιο βρίσκεται σε απαρτία όταν είναι παρόντες ο Πρόε¬ 
δρος και τρία τουλάχιστον μέλη του. Σε περίπτωση ισοψηφίας υπερι¬ 
σχύει η ψήφος του Προέδρου. 

6. Εισηγητής ενώπιον του Συμβουλίου ορίζεται υπάλληλος του Υπ. 
Υγείας, Πρόνοιας και Κοινωνικών Ασφαλίσεων αρμόδιος για την χορή¬ 
γηση άδειας άσκησης επαγγέλματος του επαγγέλματος που εξετάζεται 
εκάστοτε. 

7. Γραμματέας ορίζεται υπάλληλος του Υπουργείου Υγείας, Πρό¬ 
νοιας και Κοινωνικών Ασφαλίσεων ο οποίος τηρεί τα πρακτικά των συ¬ 
νεδριάσεων και φροντίζει για την εφαρμογή των αποφάσεων του Συμ¬ 
βουλίου. 

8. Το Συμβούλιο και ο εισηγητής δύνανται να ζητούν πληροφορίες 
από τις αρμόδιες αρχές της ημεδαπής και της αλλοδαπής. 

Άρθρο 9 

Διαδικασία 

1. Η αίτηση αναγνωρίσεως επαγγελματικών προσόντων υποβάλλε¬ 
ται στην αρμόδια Διεύθυνση του Υπ. Υγείας, Πρόνοιας και Κοινωνικών 
Ασφαλίσεων και καταχωρείται σε ειδικό βιβλίο. 

Με την αίτηση υποβάλλονται και τα σχετικά δικαιολογητικά σε πρω¬ 
τότυπα ή επικυρωμένα αντίγραφα σε επίσημη μετάφραση στην Ελλη¬ 
νική γλώσσα. 

Ο φάκελλος συμπληρώνεται με πρωτοβουλία του αιτούντος ή μετά 
από ειδοποίηση του εισηγητή ή μετά από απόφαση του Συμβουλίου. 

2. Ο αϊτών γνωστοποιεί εγγράφως στον γραμματέα του Συμβουλίου 
την κατά το άρθρο 5 παρ. 3 επιλογή του, μέσα σε προθεσμία 15 ημερών 
αφότου έλαβε γνώση της σχετικής αποφάσεως του Συμβουλίου. 

3. Το Συμβούλιο υποχρεούται να εκδώσει απόφαση μέσα σε τέσσερεις 
(4) μήνες από τη συμπλήρωση του φακέλλου. 

4. Η δοκιμασία επάρκειας και η πρακτική άσκηση διενεργούνται από 
την αρμόδια Υπηρεσία του Υπ. Υγείας, Πρόνοιας και Κοινωνικών 
Ασφαλίσεων για την έκδοση της σχετικής άδειας ασκήσεως επαγγέλμα¬ 
τος. Από την ίδια Υπηρεσία γίνεται η αξιολόγηση της Πρακτικής άσκη¬ 
σης και τα αποτελέσματα γνωστοποιούνται στο Συμβούλιο για την έκ¬ 
δοση της τελικής αποφάαεώς του. 

5. Από την έκδοση της τελικής αποφάσεως του Συμβουλίου οι αρμό¬ 
διες Νομαρχιακές Υπηρεσίες του Υπ. Υγείας Πρόνοιας και Κοινωνικών 
Ασφαλίσεων χορηγούν στον αιτούντα άδεια άσκησης επαγγέλματος. 

Άρθρο 12 

(άρθρα 9 και 11 της οδηγίας 89/48) 

Συντονιστής για την ενιαία εφαρμογή των οριζομένων στην παρούσα 
στα επαγγέλματα υγείας, πρόνοιας ορίζεται ο προϊστάμενος της Υπηρε¬ 
σίας του Υπ. Υγείας. Πρόνοιας και Κοινωνικών Ασφαλίσεων που είναι 
αρμόδια για την χορήγηση αδειών άσκησης επαγγέλματος, ο οποίος εί¬ 
ναι δυνατόν να μετέχει και στην ομάδα συντονιστών της Επιτροπής των 
Ε.Κ. εφ’ όσον συζητούνται θέματα των επαγγελμάτων υγείας και πρό¬ 
νοιας. 

Άρθρο 13 

Η ισχύς της παρούσας αρχίζει από τη δημοσίευσή της στην Εφημε - 
ρίδα της Κυβερνήσεως. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νττ; -χυτή να δημοσιευτεί στην Εφημερίδα της Κυβερνήσεως. 

Αθήνα, 24 Ιουλίου 1992 

01 ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΥφνπΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΚΩΝ/ΝΟΣ ΔΟΥΣΗΣ Γ. ΣΟΥΡΛΑΣ 

-♦- 

Λριθ. 57863 (4) 

Μεταβίβαση αρμοδιοτήτων του Υπουργού Δικαιοσύνης στο Γενικό 
Γραμματέα του Υπουργείου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 29 του Ν. 1558/1985 «Κυβέρνηση και 
Κυβερνητικά Όργανα» (ΕτΚ Α' 137). 

2. Το Π.Δ. 278/1988 «Οργανισμός Υπουργείου Δικαιοσύνης» (ΕτΚ 
Α' 126). 

3. Την Π.Υ.Σ. 103/1991 (ΕτΚ Α’ 140), όπως τροποποιήθηκε και 
συμπληρώθηκε με την Π.Υ.Σ. 83/22.7.1992 (ΕτΚ Α' 127), αποφασί¬ 
ζουμε: 

Άρθρο 1 

Μεταβίβαση αρμοδιοτήτων 

Στο Γενικά Γραμματέα του Υπουργείου Δικαιοσύνης μεταβιβάζονται 
οι αρμοδιότητες του Υπουργού που αφορούν καθ’ οιονδήποτε τρόπο σε 
θέματα κατάστασης προσωπικού, πλην γενικών διευθυντών ως και θε¬ 
μάτων πειθαρχικής δικαιοδοσίας. 

Στις αρμοδιότητες αυτές περιλαμβάνονται ιδίως όσες αφορούν: 
α) σ -η διαδικασία διορισμού του με οποιαδήποτε σχέση προσωπικού 
του Γπουργείου (προκήρυξη διαγωνισμού, διορισμός, ανάληψη υπηρε¬ 
σίας κ.λπ). στη βαθμολογική-μισθολογική κατάσταση και εξέλιξή του 
και στη κύση της υπαλληλικής σχέσης. 

β) στις κάθε φύσης μετακινήσεις του προσωπικού αυτού (τοποθετή¬ 
σεις; μεταθέσεις, αποσπάσεις, μετατάξεις εντός και εκτός Υπουργείου, 
αποστολές σε εξωτερικό και εσωτερικό, απλές μετακινήσεις εντός του 
Υπουργείου κ.λπ) 

γ) σε θέση υπαλλήλων σε κατάσταση αργίας ή διαθεσιμότητας και 
δ) στη χορήγηση των κάθε είδους αδειών με ή χωρίς αποδοχές. 

Άρθρο 2 

Οι αρμοδιότητες του προηγουμένου άρθρου, εφόσον έχουν μεταβιβα¬ 
στεί σε κατώτερα του Γενικού Γραμματέως όργανα με προηγούμενες 
πράξεις μας παραμένουν στα όργανα αυτά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιουλίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
-♦- 

ΑριΗ. ΓΊ -3 0960 (5) 

Κανονισμός Κλήρωσης των παιχνιδιών «ΛΟΤΤΟ και ΠΡΟ-ΤΟ». 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

!. Τις διατάξεις 

α) Του από 20/29.12,1958 Β.Δ. «περί συστάσεως Οργανισμού 
Προγνωστικών Αγώνων Ποδοσφαίρου» (ΟΠΑΣΓΙ). 

β) Γου ΑΝ 397/1968 «περί επανασυστάσεως της ΓΓΑ». 
γ; Του Ν. 1558/1985 «Κυβέρνηση και Κυβερνητικά Όργανα», 
οι Του Ν. 1646/1986 «Μέτρα πρόληψης και καταστολής της βίας 
στους αθλητικούς χώρους και άλλες διατάξεις». 

2. Το υπ’ αριθ. 395/1990 ΠΔ «Οργάνωση και διαχείριση του αριθ- 
μο.χχείου (ΛΟΤΤΟ) και του λαχείου ΠΡΟ-ΤΟ». 

3. Του Π,Δ. 193/3.6.92 (Α' 91) περί αντικαταστάσεως του άρθρου 
; ! του ΠΔ 395/1990. 

■1. Την υπ’ αριθ. 33709/26.11.1990 Υπουργική Απόφαση 
'ί. «κρίση Κανονισμού Λειτουργίας του αριθμολαχείου ΛΟΤΤΟ». 

5. Το υπ' αριθμ. 17/19.6.92 πρακτικό του ΔΣ του ΟΠΑΠ (αρ. εγκ. 


26055/21.7.92), αποφασίζουμε: 

Εγκρίνουμε τον Κανονισμό Κλήρωσης των Παιχνιδιών «ΛΟΤΤΟ και 
ΠΡΟΤΟ» ως ακολουθεί: 

ΚΑΝΟΝΙΣΜΟΣ ΚΛΗΡΩΣΗΣ 
ΤΩΝ ΠΑΙΧΝΙΔΙΩΝ «ΛΟΤΤΟ ΚΑΙ ΠΡΟΤΟ» 

ΑΡΘΡΟ 1 

1. Η κλήρωση για την ανάδειξη της νικήτριας σειράς των αριθμών 
του παιχνιδιού ΛΟΤΤΟ και του τυχερού επταψήφιου αριθμού του'παι- 
χνιδιού ΠΡΟΤΟ είναι δημόσια και διεξάγεται σε ειδική αίθουσα που δια¬ 
θέτει ο ΟΠΑΠ ο οποίος έχει και την ευθύνη της διοργάνωσης της κλή¬ 
ρωσης. 

2. Η κλήρωση.διενεργείται από πενταμελή Επιτροπή σύμφωνα με το 
άοθρο 6 παρ. 1 του ΓΙ.Δ. 395 (ΦΕΚ 158 τ. Α/26.11.90) και του άρ¬ 
θρου 7 παρ. 1 και 2 του «ΚΑΝΟΝΙΣΜΟΥ ΛΕΙΤΟΥΡΓΙΑΣ ΤΟΥ ΑΡΙΘ- 
ΜΟΛΑΧΕΙΟΥ ΛΟΤΤΟ» και του άρθρου 3 παρ. 2 του «ΚΑΝΟΝΙ¬ 
ΣΜΟΥ ΛΕΙΤΟΥΡΓΙΑΣ ΤΟΥ ΛΑΧΕΙΟΥ ΠΡΟΤΟ». 

ΑΡΘΡΟ 2 

1. Τα μέλη της Επιτροπής ή οι κατά περίπτωση αναπληρωματικοί 
τους πρέπει να βρίσκονται στον χώρο της κλήρωσης 90 λεπτά πριν από 
την έναρξη της κλήρωσης. 

2. Οι κασετίνες με τα σφαιρίδια τοποθετούνται σε ειδική θήκη και φυ¬ 
λάσσονται με ευθύνη του ΟΠΑΠ. 

ΑΡΘΡΟ 3 

1. Ο Πρόεδρος της Επιτροπής έχει δικαίωμα να ζητήσει να ζυγιστούν 
τα σφαιρίδια πριν από την κλήρωση σε ζυγαριά ακρίβειας για να ελεγ¬ 
χθεί αν έχουν όλα το ίδιο βάρος, καθώς επίσης να μετρηθεί με ειδικό 
διαστημόμετρο, στο σύνολο ή δειγματοληπτικά, αν όλα τα σφαιρίδια 
έχουν την ίδια διάμετρο, επιτρεπομένων αποκλίσεων ± 5 % για το μέσο 
βάρος και ± 3% για την μέση διάμετρο. 

2. Εάν ένα ή περισσότερα σφαιρίδια υπερβαίνουν ή υπολείπονται των 
παραπάνω τιμών ανοχών δεν επιτρέπεται να χρησιμοποιηθούν και αντι¬ 
καθίστανται στο σύνολό τους από άλλα τα οποία έχουν υποβληθεί στον 
ίδιο έλεγχο. 

3. Για τον διενεργηθέντα έλεγχο συντάσσεται πρακτικό ζύγισης στο 
οποίο καταγράφεται το αποτέλεσμα του ελέγχου του βάρους και της 
διαμέτρου που έχει κάθε σφαιρίδιο. 

4. Το πρακτικό υπογράφεται από δύο τουλάχιστον μέλη και τον 
γραμματέα της Επιτροπής ως εκπρόσωπο του Οργανισμού. 

5. Μετά από κάθε καθαρισμό των σφαιριδίων και πριν από την επό¬ 
μενη χρησιμοποίησή τους η Επιτροπή προβαίνει στη ζύγιση και στη μέ¬ 
τρηση των σφαιριδίων στο σύνολά τους. 

6. Τα σφαιρίδια των νέων σειρών που προμηθεύεται ο ΟΠΑΠ πρέπει 
να ζυγίζονται και να μετρώνται οι διαστάσεις τους, πριν από την πρώτη 
χρησιμοποίησή τους. 

ΑΡΘΡΟ 4 

1. Πριν από την κλήρωση η Επιτροπή προβαίνει στις παρακάτω 
ενέργειες. 

α. Πραγματοποιεί δοκιμαστική κλήρωση για να διαπιστώσει την 
καλή λειτουργία της κληρωτίδας. 

β. Ελέγχει την απόλυτη αριθμητική σειρά ως και τον αριθμό των 
σφαιριδίων. 

γ. Τοποθετεί στις ειδικές υποδοχές της κληρωτίδας τα σφαιρίδια. 

Από αυτή τη στιγμή η κληρωτίδα είναι στη διαρκή εποπτεία της Επι¬ 
τροπής. 

2. Η Επιτροπή συντάσσει πρακτικό στο οποίο αναφέρεται ότι ακολου¬ 
θήθηκε η προβλεπόμενη από τον παρόντα Κανονισμό διαδικασία. 

3. Ομοίως, στο ίδιο πρακτικό καταγράφονται οι κληρωθέντες αριθ¬ 
μοί του ΛΟΤΤΟ και ο κληρωθείς αριθμός του ΠΡΟΤΟ καθώς επίσης 
τυχόν προβλήματα που παρουσιάστηκαν κατά τη διάρκεια της κλήρω¬ 
σης και η διαδικασία που ακολουθήθηκε για την επίλυσή τους. 

ΑΡΘΡΟ 5 

1. Οι κληρώσεις κατά το δυνατόν βιντεοσκοπούνται μερίμνη του 
ΟΠΑΠ, η δε βιντεοκασέτα παραδίδεται και φυλάσσεται από τον β' 
Προϊστάμενο του Τμήματος Δημοσίων Σχέσεων του ΟΠΑΠ. 

Ο Πρόεδρος της Επιτροπής κλήρωσης οποτεδήποτε θελήσει, δύνατα: 
να ζητήσει αντίγραφο της βιντεοταινίας. 

2. Αν κατά την κλήρωση υπάρξουν τα οποιαδήποτε προβλήματα που 

θα μπορούσαν να θέσουν σε αμφιβολία την εγκυρότητα της κλήρωσης η 
βιντεοκασέτα διατηρείται για ένα έτος τουλάχιστον. 

3. Τα μικρής σημασίας περιστατικά που δεν επηρέασαν την κλή¬ 
ρωση, επισημαίνονται από την Επιτροπή στον ΟΠΑΠ για να ληφθούν 
μέτρα προς αποφυγή επανάληψής των. 

4. Εάν υπάρξει αδυναμία διενέργειας της κλήρωσης λόγω απρόβλε¬ 
πτου γεγονότος όπως απειλή τρομοκρατικής ενέργειας, πυρκαγιά, δια¬ 
κοπή ρεύματος κ.λπ, αναγγέλεται η αναβολή της κλήρωσης και αν είναι 
δυνατόν γνωστοποιείται η ώρα ή η ημέρα διεξαγωγής της. 

5. Εάν τα περιστατικά αυτά συμβούν αφού έχει αρχίσει η κλήρωση, 
αλλά πριν ολοκληρωθεί αυτή, τότε στο μέτρο του δυνατού γίνονται οι 
παρακάτω ενέργειες: 

α. Εφόσον η κλήρωση μεταδίδεται τηλεοπτικά η κάμερα παραμένει 
επάνω στην κληρωτίδα μέχρι τέλους της μετάδοσης. 

β. Ο Πρόεδρος της Επιτροπής ή άλλος παράγοντας της κλήρωσης 
αναγγέλει ότι η κλήρωση δεν μπορεί να ολοκληρωθεί όπως είχε προ¬ 
γραμματιστεί και ότι θα ολοκληρωθεί όταν αποκατασταθεί η τάξη. 

γ. Αν η κληρωτίδα και σφαιρίδια αφεθούν χωρίς την εποπτεία της 
Επιτροπής η κλήρωση συνεχίζεται για τους υπόλοιπους αριθμούς με την 
εφεδρική κληρωτίδα και με νέα σειρά σφαιριδίων αφού όμως πρώτα 
αφαιρεθούν οι αριθμοί που έχουν ήδη κληρωθεί. 

6. Σε περίπτωση διακοπής της μετάδοσης της κλήρωσης από οποια¬ 
δήποτε αιτία, η κλήρωση διενεργείται κανονικά και δεν επηρεάζεται η 
εγκυρότητά της. Λαμβάνεται όμως πρόνοια για την αναπαραγωγή της 
βιντεοταινίας και την μετάδοσή της από τα τηλεοπτικά μέσα. 

ΑΡΘΡΟ 6 

1. Η κλήρωση των 6 αριθμών του ΛΟΤΤΟ γίνεται με ειδική κληρω¬ 
τίδα που τίθεται σε κίνηση από κονσόλα χειρισμού εξ αποστάσεευς. 

2. Τα σφαιρίδια είναι από ελαστικό και είναι αριθμημένα από τον 
αριθμό 1 έως τον αριθμό 49. Ο αριθμός που αντιστοιχεί σε κάθε σφαιρί¬ 
διο είναι γραμμένος σ’ αυτό περισσότερες από μία φορές. 

3. Η κλήρωση ακολουθεί τις παρακάτω φάσεις: 

Α ΦΑΣΗ: Τοποθετούνται τα σφαιρίδια στις ειδικές υποδοχές της 
κληρωτίδας. 

Β ΦΑΣΗ: Τίθεται σε κίνηση η κληρωτίδα. Οι δύο σειρές πτερυγίων 
του τυμπάνου περιστρέφονται για να διαπιστωθεί ότι το τύμπανο είναι 
κενό. 

1 ΦΑΣΗ: Απελευθερώνονται τα σφαιρίδια και εισέρχονται στο τύ¬ 
μπανο της κληρωτίδας, 

Δ ΦΑΣΗ: Τα σφαιρίδια περιστρέφονται με τη βοήθεια των πτερυγίων 
η κάθε σειρά των οποίων κινείται σε αντίθετη κατεύθυνση προς την 
άλλη. 

Ε ΦΑΣΗ: Γίνεται αυτόματη εξαγωγή των 6 σφαιριδίων ανά τακτά 
χρονικά διαστήματα. 

ΑΡΘΡΟ 7 

1. Εάν για οποιοδήποτε λόγο δεν είναι δυνατή η διενέργεια της κλή¬ 
ρωσης τότε ακολουθούνται κατά σειρά οι παρακάτω εναλλακτικές λύ¬ 
σεις: 

α. Συνδέεται η κληρωτίδα με την εφεδρική κονσόλα χειρισμού. 

β. Χρησιμοποιείται η εφεδρική κληρωτίδα όμοια με την προηγού- 
μενη. 

γ. Εφόσον η κληρωτίδα περιστρέφεται χωρίς να πραγματοποιείται 
αυτόματη εξαγωγή σφαιριδίων ε - ανα προγραμματίζεται το αυτόματο 
σύστημα εξαγωγής και αν και πάλι δεν λει ιουργήσει χρησιμοποιείται το 
ημιαυτόματο σύστημα εξαγωγής των σφαιριδίων. 

δ. Χρησιμοποιείται άλλος τύπος ηλεκτροκίνητης κληρωτίδας ή ει¬ 
δική χειροκίνητη κληρωτίδα. 

2. Αν έχε: αρχίζει η κλήριυση και δεν έχει ολοκληρωθεί, ακολουθού¬ 
νται οι παραπάνω κατά σειρά διαδικασίες για τους υπόλοιπους αριθμούς 
αφού όμως πρώτα αφαιρεθούν οι αριθμοί που έχουν ήδη κληρωθεί. 

ΑΡΘΡΟ 8 

1. Η κλήρωση του τυχερού αριθμού του παιχνιδιού ΓΙΡΟΊΌ γίνεται 
με μία κινούμενη με αεροσυμπιεστή κληρωτίδα η οποία φέρει ένα διπλ.ό 
κύλινδρο από πλέξιγκλάς και 7 σειρές από 10 σφαιρίδια η κάθε αία. από 
χυτό πολυαμίδιο στο κάθε ένα των οποίων είναι γραμμένος περιασότε · 
ρες από μία φορές ένας αριθμός από την σειρά 0 έως 9. 

2. Ο κύλινδρος από πλέξιγκλάς επιτρέπει να φαίνονται τα μπαλλάκια 
που υπάρχουν μέσα στον κύλινδρο κατά τη διάρκεια της όλης Οιαδικα- 
σίας της κλήρωσης. 


3. Η Επιτροπή πρέπει να βεβαιωθεί ότι τα σφαιρίδια τοποθετήθηκαν 
σε αριθμητική σειρά από 0-9 σε επτά σειρές στις ειδικές υποδοχές του 
διπλού κυλίνδρου της κληρωτίδας και ότι το εσωτερικό της κληρωτίδας 
είναι τελείως κενό. 

4. Με ειδικό χειριστήριο τίθεται σε λειτουργία η κληρωτίδα και η 
πρώτη σειρά σφαιριδίων πέφτει στο τύμπανο όπου ανακατεύονται με σύ¬ 
στημα πεπιεσμένου αέρα πριν από κάθε φάση κλήρωσης. 

5. Κατά τη διάρκεια της περιστροφής ανοίγει ένας μηχανισμός αρπά- 
γης και εισέρχεται ένα σφαιρίδιο. Αμέσως μετά κλείνει ο μηχανισμός 
και το σφαιρίδιο κυλάει στον σωλήνα εξόδου. Τα υπόλοιπα σφαιρίδια 
αφαιρούνται αυτόματα από την κληρωτίδα. Η περιγραφείσα διαδικασία 
επαναλαμβάνεται αυτομάτως άλλες 6 φορές. 

6. Ένα σφαιρίδιο θεωρείται ότι κληρώθηκε εφόσον έχει αποχωριστεί 
σαφώς από τα υπόλοιπα σφαιρίδια, δηλαδή, εφόσον βρίσκεται μέσα στον 
μηχανισμό αρπάγης και η εισροή του πεπιεσμένου αέρα σταματήσει να 
ακούγεται. Αν ένα σφαιρίδιο που εισήλθε στην αρπάγη δεν κυλήσει στον, 
σωλήνα εξόδου, προωθείται σ’ αυτόν με το χέρι. 

7. Σε περίπτωση που ένα σφαιρίδιο εισέλθει προσωρινά στο στόμιο 
της αρπάγης αλλά για οποιοδήποτε λόγο δεν παραμείνει σε αυτή, δεν 
θεωρείται κληρωθείς ο αριθμός τον οποίο φέρει. 

Η διαδικασία της κλήρωσης του συγκεκριμένου ψηφίου του επταψή¬ 
φιου αριθμού πραγματοποιείται με την επόμενη σειρά σφαιριδίων και 
ούτω καθεξής μέχρι εξαντλήσεως όλων των σειρών της κληρωτί¬ 
δας. 

8. Για την ολοκλήρωση της κλήρωσης χρησιμοποιείται η εφεδρική 
κληρωτίδα με χρήση τόσων σειρών σφαιριδίων, αρχής γενομένης από 
της πρώτης, όσοι και οι αριθμοί που απαιτούνται για την συμπλήρωση 
του επταψήφιου αριθμού. 

ΑΡΘΡΟ 9 

1. Ο τυχερός αριθμός του ΠΡΟΤΟ σχηματίζεται αρχίζοντας από το 
ψηφίο των εκατομμυρίων και καταλήγοντας στο ψηφίο των μονάδων. 

ΑΡΘΡΟ 10 

1. Σε περίπτωση που δεν είναι δυνατόν να τεθεί σε κίνηση η κληρω¬ 
τίδα σύμφωνα με τις διαδικασίες που περιγράφονται πιο πάνω ακολου¬ 
θούνται κατά σειρά οι παρακάτω ενέργειες: 

α. Χρησιμοποιείται η εφεδρική κληρωτίδα όμοια με την προηγού- 
μενη. 

β. Χρησιμοποιείται άλλος τύπος ηλεκτροκίνητης κληρωτίδας ή ει¬ 
δική χειροκίνητη κληρωτίδα η οποία έχει 7 κάδους. Σε κάθε κάδο τοπο¬ 
θετείται μία σειρά σφαιριδίων αριθμημένα από το 0 έως το 9. 

Η κληρωτίδα επιστρέφεται τουλάχιστον 3 φορές προς κάθε κατεύ¬ 
θυνση. 

2. Αν έχει αρχίσει η κλήρωση και δεν έχει ολοκληρωθεί ακολουθού¬ 
νται οι παραπάνω κατά σειρά διαδικασίες για τα υπόλοιπα ψηφία του 
αριθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Ιουλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
- φ - 

Αριθ. Α13/Β/Φ.9.6.20/20704 (6) 

Ανανέωση θητείας Γενικού Διευθυντού του Ινστιτούτου Γεωλογικών & 
Μεταλλευτικών Ερευνών (ΙΓ'ΜΕ). 

Ο ΥΠΟΥΡΓΟΣ ΒΙΟΜΗΧΑΝΙΑΣ 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 8 του ίΝ. 272/76 «Περί ιδρύσεως Ινστι¬ 
τούτου Γεωλογικών και Μεταλλευτικών Ερευνών (Ι.Γ.Μ.Ε.). 

2. Την απόφαση με αριθμό 164/20.7.1992 του Πρωθυπουργού με 
την οποία εγκρίνεται η ανανέωση της θητείας του Γενικού Διευθυντού 
του ΙΓΜΕ. 

3. Την Κοινή Απόφαση με αριθμό ΐ 1547/26.9.1991 του Πρωθυ¬ 
πουργού και του Υπουργού Βιομηχανίας Ενέργειας & Τεχνολογίας & 
Εμπορίου (ΦΕΚ 789/Β /30.9.1991), «Ανάθεση αρμοδιοτήτων στον 
Υφυπουργό Βιομηχανίας Ενέργειας & Τεχνολογίας-, αποφασίζουμε: 

Ανανεώνουμε για τέσσερα (4) έτη, τη θητεία του Βασιλείου Ανδρονο- 
•πούλου του I !■.,«■<γιώτου. Δρ. 1 εωλόγου. επί αυμβάσει ιδιωτικού Δι¬ 
καίου Γενικού ύ.ιυυθυντού του Ινστιτούτου Γεωλογικών και Μεταλλευ- 

τικών Ερευνών (ΙΓΜΕ), ο οποίος λόγω επιστημονικής καταρτίαεως και 
εμπειρίας, είναι σε θέση να συμβάλει στην εκπλήρωση των σκοπών του 
Ινστιτούτου. 

Η διάρκεια της αυμβάσεως του ανωτέρω Γενικού Διευθυντού, ορίζε¬ 
ται τετραετής αρχομένη την 3η Αυγούστου, 1992. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 31 Ιουλίου 1992 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΜΑΙΜΤΖΩΡΗΣ 
-+- 

Αριθ: Ε.Κ. 292 (7) 

ΑΠΟΦΑΣΗ 

Της 116ης/21.7.1992 Συνεδρίασης 
της Επιτροπής Κεφαλαιαγοράς 

Τροποποίηση του Καταστατικού της εταιρείας «ΑΛΦΑ ΧΑΡΤΟΦΥΛΑ¬ 
ΚΙΟΥ Α.Ε.» και έγκριση αύξησης του μετοχικού της κεφαλαίου. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τον Ν. 1806/88 «Περί τροποποίησης της νομοθεσίας για τα Χρη¬ 
ματιστήρια Αξιών και άλλες διατάξεις». 

2. Τον Ν. 1969/91 «περί Εταιρειών Επενδύνσεων Χαρτοφυλακίου, 
Αμοιβαίων Κεφαλαίων, διατάξεις εκσυγχρονισμού και εξυγίανσης της 
Κεφαλαιαγοράς και άλλες διατάξεις». 

3. Την από 17/7/92 αίτηση της εταιρείας «ΑΛΦΑ ΧΑΡΤΟΦΥΛΑ¬ 
ΚΙΟΥ» Α.Ε.Ε.Χ. 

4. Την εισήγηση της Αγγ. Πετρουλάκη, αποφασίζει ομόφωνα: 

Εγκρίνει την τροποποίηση του άρθρου 5 του καταστατικού της εται¬ 
ρείας «ΑΛΦΑ ΧΑΡΤΟΦΥΛΑΚΙΟΥ» το οποίο διαμορφώνεται ως εξής: 

1. Το μετοχικό κεφάλαιο ορίζεται σε δραχμές επτά δισεκατομμύρια 
πεντακόσια εκατομμύρια (7.500.000.000) και διαιρείται σε δύο εκα¬ 
τομμύρια (2.000.000) ονομαστικές μετοχές, ονομαστικής αξίας δραχ¬ 
μών χιλίων πεντακοσίων (1.500) εκάστη και τρία εκατομμύρια 
(3.000.000) ανώνυμες μετοχές, ονομαστικής αξίας δραχμών χιλίων 
πεντακοσίων (1.500) εκάστη. 

Το ποσό του κεφαλαίου προέκυψε ως εξής: 

α. Κατά τη σύσταση της Εταιρείας είχε ορισθεί σε δραχμές πέντε εκα¬ 
τομμύρια (5.000.000). 

β. Με απόφαση της Γενικής Συνελεύσεως των μετόχων της 
18.10.1979 πραγματοποιήθηκε αύξηση κατά δραχμές δεκαπέντε εκα¬ 
τομμύρια (1 5.000.000) με καταβολή μετρητών και ανήλθε σε δραχμές 
είκοσι εκατομμύρια (20.000.000). 

γ. Με απόφαση της έκτακτης Γενικής Συνελεύσεως των μετόχων της 
15.11.1990 αυξήθηκε το κεφάλαιο κατά δραχμές δύο δισεκατομμύρια 
ενιακόσια ογδόντα εκατομμύρια (2.980.000.000) με καταβολή μετρη¬ 
τών και ανήλθε σε δραχμές τρία δισεκατομμύρια (3.000.000.000). 

δ. Με απόφαση της έκτακτης Γενικής Συνελεύσεως των μετόχων της 
16.07.1992 αυξήθηκε το κεφάλαιο κατά δραχμές τέσσερα δισεκατομ¬ 
μύρια πεντακόσια εκατομμύρια (4.500.000.000) με εισφορά χρεογρά¬ 
φων αξίας δραχμές τέσσερα δισεκατομμύρια τετρακόσια ενενήντα εννέα 
εκατομμύρια εννιακόσιες εβδομήντα τέσσερις χιλιάδες εκατόν πενήντα 
(4.499.974.150) και με καταβολή μετρητών δραχμές είκοσι πέντε χι¬ 
λιάδες οκτακόσιες πενήντα (25.850) και ανήλθε σε δραχμές επτά δισε¬ 
κατομμύρια πεντακόσια εκατομμύρια (7.500.000.000). 

2. Με την επιφύλαξη της παραγράφου 4 του άρθρου αυτού, κατά τη 
διάρκεια της πρώτης πενταετίας από την απόφαση της Γενικής Συνε¬ 
λεύσεως το Διοικητικό Συμβούλιο έχει το δικαίωμα με απόφασή του, 
για την οποία χρειάζεται πλειοψηφία τουλάχιστον των δύο τρίτων (2/3) 
του συνόλου των μελών του. να αυξάνει το μετοχικό κεφάλαιο με την έκ¬ 
δοση νέων μετοχών. 

Το ποσό της αυξήσεως δεν μπορεί να υπερβεί το ποσό του μετοχικού 
κεφαλαίου που έχει ήδη καταβληθεί. 

Η εν λόγω εξουσία του Διοικητικού Συμβουλίου μπορεί να ανανεώνε¬ 
ται από την Γ ενική Συνέλευση για χρονικό διάστημα που δεν υπερβαίνει 
τα πέντε (.5) έτη για κάθε ανανέωση. 

3. Με την επιφύλαξη της παραγράφου 4 του άρθρου αυτού, η Γενική 
Συνέλευση έχει το δικαίωμα, με απόφασή της. για την οποία χρειάζεται 
η απαρτία και η πλειοψηφία του άρθρου 14 του παρόντος, να αυξάνει 
ολικά ή μερικά το μετοχικό κεφάλαιο με έκδοση νέων μετοχών μέχρι το 
τετραπλάσιο του αρχικά καταβλημένου κεφαλαίου ή το διπλάσιο από 


την έγκριση σχετικής τροποποιήσεως του καταστατικού. 

4. Εάν, όμως, τα αποθεματικά της Εταιρείας υπερβαίνουν το ένα δέ¬ 
κατο (1/10) του καταβλημένου μετοχικού κεφαλαίου, τότε απαιτείται 
πάντα απόφαση της Γ ενικής Συνελεύσεως με την απαρτία και την πλειο¬ 
ψηφία του άρθρου 15 του παρόντος. 

5. Οι αυξήσεις του κεφαλαίου που αποφασίζονται σύμφωνα με τις πα¬ 
ραγράφους 2 και 3 του άρθρου αυτού δεν αποτελούν τροποποίηση του 
καταστατικού». 

Η απόφαση αυτή να δημοσιευθεί στην Εφημερίδα της Κυβερνήσεως. 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. Ε.Κ. 213 (8) 

ΑΠΟΦΑΣΗ 

Της 115ης/14.7.1992 Συνεδρίασης 
της Επιτροπής Κεφαλαιαγοράς 

Έγκριση τροποποίησης κανονισμού σύμφωνα με τις διατάξεις του Ν. 
1969/91 του Αμοιβαίου Κεφαλαίου «ΕΛΛΗΝΙΚΟ ΑΜΟΙΒΑΙΟ 
ΚΕΦΑΛΑΙΟ ΔΙΕΘΝΏΝ ΕΠΕΝΔΥΣΕΩΝ ΕΡΜΗΣ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, διατάξεις εκσυγχρονισμού και εξυγιάνσεις της Κεφα¬ 
λαιαγοράς και άλλες διατάξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την από 4.6.92 αίτηση της ΕΛΛΗΝΙΚΗΣ ΕΤΑΙΡΕΙΑΣ ΔΙΑ- 
ΧΕΙΡ1ΣΕΩΣ ΑΜΟΙΒΑΙΩΝ ΚΕΦΑΛΑΙΩΝ Α.Ε. 

4. Την εισήγηση της Αγγ. Πετρουλάκη. αποφασίζει ομόφωνα: 

Εγκοίνει την τροποποίηση του κανονισμού του Αμοιβαίου Κεφαλαίου 
«ΕΛΛΗΝΙΚΟ ΑΜΟΙΒΑΙΟ ΚΕΦΑΛΑΙΟ ΔΙΕΘΝΩΝ ΕΠΕΝΔΥΣΕΩΝ 
ΕΡΜΗΣ» σύμφωνα με τις διατάξεις του Ν. 1969/91. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

Αριθ. 289 (9) 

ΑΠΟΦΑΣΗ 

Της 116ης/21.7.92 Συνεδρίασης 
της Επιτροπής Κεφαλαιαγοράς 

Τροποποίηση Απόφασης για παροχή έγκρισης στην Α.Ε. «ΕΠΕΝΔΥ¬ 
ΣΕΙΣ ΕΡΓΑΣΙΑΣ» για την αγορά μετοχών της Α.Ε. «ΕΥΡΩ¬ 
ΠΑΪΚΗ ΛΑΪΚΗ ΤΡΑΠΕΖΑ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το άρθρο 4 παρ. 1ε του Ν. 1969/91 «Περί Εταιρειών Επενδύ¬ 
σεων Χαρτοφυλακίου και Αμοιβαίων κεφαλαίων». 

2. Την Απόφαση της 98ης/'4.2.1992 Συνεδρίασης της Επιτροπής 
Κεφαλαιαγοράς περί «παροχής έγκρισης στην Α.Ε. ΕΠΕΝΔΥΣΕΙΣ ΕΡ¬ 
ΓΑΣΙΑΣ» για την αγορά μετοχών της Α.Ε. «ΕΥΡΩΠΑΪΚΗ ΛΑΪΚΗ 
ΤΡΑΠΕΖΑ». 

3. Την από 17.7.1992 αίτηση της Εταιρείας. 

4. Την εισήγηση της Αγγ. Πετρουλάκη, αποφασίζει ομόφωνα: 

Τροποποιεί την Απόφαση της 98ης/4.2.1992 Συνεδρίασής της ως 
εξής: «Παρέχει την άδεια στην Α.Ε. ΕΠΕΝΔΥΣΕΙΣ ΕΡΓΑΣΙΑΣ για 
την αγορά 11.000 μετοχών της Α.Ε. ΕΥΡΩΠΑΪΚΗ ΛΑΪΚΗ ΤΡΑ¬ 
ΠΕΖΑ ονομαστικής αξίας και τιμής διάθεσης 5.000 δρχ. η κάθε μία». 

Η παρούσα να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

.Αοιθ. 269 (10) 

ΑΠΟΦΑΣΗ 

Της 116ης/21.7.92 Συνεδρίασης 
της Επιτροπής Κεφαλαιαγοράς 

Αντικατάσταση μέλους Δ.Σ. της Εταιρείας «ΜΑΚΕΔΟΝΙΑΣ ΘΡΑΚΗΣ 
Α.Ε.Δ.Α.Κ.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου Αμοι¬ 
βαία Κεφάλαια. διατάξεις εκσυγχρονισμού και εξυγιάνσεως της Κεφα¬ 
λαιαγοράς και άλλες διατάξεις». 

2. Την από 6.7.92 αίτηση της Εταιρείας. 

3. Την με αριθμ. πρωτ. 58542/Β736/7.8.91 Κοινή Υπουργική 
Απόφαση των Υπουογών Εθνικής Οικονομίας και Οικονομικών περί 
της ίδρυσης της «ΜΑΚΕΔΟΝΙΑΣ - ΘΡΑΚΗΣ Α.Ε.Δ.Α.Κ.». 

4. Την εισήγηση της Αγγ. Πετρουλάκη, αποφασίζει ομόφωνα: 
Εγκρίνει την αντικατάσταση του μέλους του Δ.Σ. της Εταιρείας 

«ΜΑΚΕΔΟΝΙΑ - ΘΡΑΚΗ» ΑΕΔΑΚ Γεωργίου Ιασεμϊδη από τον Χρη¬ 
στό Μήτρεντσε. 

Το Δ.Σ. της Εταιρείας θα διαμορφωθεί ως εξής: 

1. Αντώνιος Ανεζίνης 

2. Ηρακλής Χρυσοχο'ίδης 


3. Ιωάννης Παντελέων 

4. Χοήστος Μήτρεντσες 

5. Αλέξανδρος Βουσβοϋνης 

6. Ανδρέας Βρανάς 

7. Γεώργιος Ριζάς. 

Η παρούσα να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(Π) 

Στην 58542/Β736/7.8.91 Κοινή Απόφαση των Υπουργών Εθνι¬ 
κής Οικονομίας και Οικονομικών που δημοσιεύτηκε στο ΦΕΚ 679/τ. 
Β'/8.8.1991 και αφορά την ίδρυση ΑΕΔΑΚ με την επωνυμία «ΑΝΩ¬ 
ΝΥΜΗ ΕΤΑΙΡΕΙΑ ΔΙΑΧΕΙΡΙΣΗΣ ΑΜΟΙΒΑΙΩΝ ΚΕΦΑΛΑΙΩΝ ΜΑ¬ 
ΚΕΔΟΝΙΑΣ - ΘΡΑΚΗΣ» γίνεται η εξής διόρθωση: 

Από το εσφαλμένο: «ΤΑΧΥΔΡΟΜΙΚΟ ΤΑΜΙΕΥΤΗΡΙΟ 40%» στο 
ορθό: «ΤΑΧΥΔΡΟΜΙΚΟ ΤΑΜΙΕΥΤΗΡΙΟ 10%. 

(Από το Υπουργείο Εθν. Οικονομίας) 





__ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΟΗ 

λειτουργούν καθημερινά από 8.00" έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοοτέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

13.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

β) » » » Β' 

» 

23.000 

» 

1.150 

γ) » » » Γ’ 

» 

7.000 

» 

350 

δ) » » » Δ" 

» 

22.000 

» 

1.100 

ε) » » » Αναπτυξιακών Πράξεων 

» 

15.000 

» 

750 

στ) » » » Ν.Π.Δ.Δ. 

» 

7.000 

» 

350 

ζ) » » » ΠΑΡΑΡΤΗΜΑ 

» 

4.000 

» 

200 

η) » » » Δελτ. Εμπ.& Βιομ. Ιδ. 

» 

7.000 

» 

350 

θ) » » » Αν. Ειδικού Δικαστηρίου 

» 

2.000 

» 

100 

ι) » » » Α.Ε. & Ε.Π.Ε. 

» 

50.000 

» 

2.500 

ια) Για όλα τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















